CELEX: 62010CN0050
Language: et
Date: 2010-01-29 00:00:00
Title: Kohtuasi C-50/10: 29. jaanuaril 2010 esitatud hagi — Euroopa Komisjon versus Itaalia Vabariik

17.4.2010   
            
            
               ET
            
            
               Euroopa Liidu Teataja
            
            
               C 100/24
            
         29. jaanuaril 2010 esitatud hagi — Euroopa Komisjon versus Itaalia Vabariik
   (Kohtuasi C-50/10)
   2010/C 100/36
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: A. Alcover San Pedro ja C. Zadra)
   
      Kostja: Itaalia Vabariik
   
      Hageja nõuded
   
   
               —
            
            
               Tuvastada, et kuna Itaalia Vabariik ei ole vastu võtnud vajalikke meetmeid, et pädevad asutused hoolitseksid artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad käitised Euroopa Parlamendi ja nõukogu 15. jaanuari 2008. aasta direktiivi 2008/1/EÜ (1) saastuse kompleksse vältimise ja kontrolli kohta artikli 2 lõike 4 tähenduses tegutseksid vastavuses direktiivi artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega, siis on Itaalia Vabariik rikkunud selle direktiivi artikli 5 lõikest 1 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Direktiivi artikli 5 lõikes 1 on sätestatud, et liikmesriigid võtavad vajalikud meetmed tagamaks, et pädevad asutused hoolitsevad artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad käitised direktiivi artikli 2 lõike 4 tähenduses tegutsevad vastavuses direktiivi nõuetega mitte kauem kui 30. oktoobrini 2007.
   Sellele vaatamata ei ole Itaalia valitsus 2010. aasta jaanuarikuuks, täpsemalt käesoleva hagi esitamise kuupäevaks direktiivi artikli 5 lõikes 1 sätestatud kohustusi veel täielikult täitnud.
   
      (1)  ELT L 24, lk 8.